**1.2. A közfeladatot ellátó szerv szervezeti felépítése szervezeti egységek megjelölésével, az egyes szervezeti egységek feladatai**

* 1. sz. Melléklet

**EGYESÍTETT SZOCIÁLIS INTÉZMÉNY ÉS EGÉSZSÉGÜGYI KÖZPONT**

**SZERVEZETI FELÉPÍTÉSE**

**Önkormányzat Képviselő-testülete**

**Intézményvezető**

**Szociális Otthon Nappali ellátás Házi segítségnyújtás J.rendszeres szociális étkezés Konyha**

**házi segítségnyújtás**

főnővér gondozónő házigondozók házigondozók szociális ügyintéző élelmezésvezető

gondozónők th. munkatárs szakács

mentálhigiénés konyhai dolg

takarítók

**Egészségügyi Központ Család és Gyermekjóléti Központ Család és Gyermekjóléti Szolgálat**

szakmai vezető szakmai vezető szakmai vezető

orvos(szemész) esetmenedzserek családsegítők

orvosasszisztens szociális asszisztens

laborasszisztensek tanácsadók

védőnők óvodai és isk.szociális segítő

gondnok

portás

takarítók

**Támogató Szolgálat Egészségfejlesztési Iroda**

**terápiás munkatárs-szakmai vezető irodavezető-orvos**

gondozók ápolónő

gépkocsivezető mozgásfejlesztő

szociális munkás

mentálhigiénikus

pszichológus

**AZ EGYESÍTETT SZOCIÁLIS INTÉZMÉNY FELADATA**

- a szociális alap nappali és

- szakosított ellátások

minél magasabb szinten történő szolgáltatásainak szervezése, feladatainak ellátása.

**A.) Az alapszolgáltatás** az igénylő

- igényeihez

- szükségleteihez

- körülményeihez

egyénileg szükséges meghatározni, figyelembe véve a szolgálat lehetőségét.

**B.) A szakosított ellátások**  keretében a gondozásnak olyan komplex tevékenységnek

kell lenni, mely biztosítja a lakó elemi szükségletein kívül mindazokat, mellyel megóvja az élettani állapotánál fogva sérülékeny időskorú vagy fogyatékos embereket a káros hatások következményeitől. Törekedni kell a megelőzésre, rehabilitációra.

A biztosított ellátás az egyén igényeihez igazodó

- korszerű fizikai, egészségügyi és pszichés gondozást

- célszerű, hasznos tevékenységet

- kulturális szórakozást foglalja magában.

# A .) ALAPSZOLGÁLTATÁS

**A.) Szociális étkeztetés**

Feladata: Legalább egyszeri meleg étel biztosítása azoknak, akik koruk vagy egészségi állapotuk miatt saját vagy eltartottjaik részére nem képesek biztosítani. Orvosi igazolás alapján diéta igényelhető.

**B.) Házi segítségnyújtás**

Feladata: Azokról a személyekről gondoskodni, akik önmaguk ellátására saját erőből nem képesek és róluk más nem gondoskodik. A nyújtott szolgáltatás mindig igazodik az egyén valós szükségleteihez. A gondozónak a “hozzátartozó” szerepét kell betölteni.

A gondozás magába foglalja a fizikai segítségnyújtáson túl az egyénnel való foglalkoztatást, érdekvédelmet, társas kapcsolatok, szórakoztatás szervezését is.

A gondozó kapcsolatot tart az ellátott háziorvosával, figyelemmel kíséri gondozottja egészségi, pszichés állapotát.

**C.) A Jelzőrendszeres házi gondozás**

Feladata: A saját otthonában élő házi gondozásban részesülő, vagy szociális intézményi elhelyezésre váró, illetve egészségi állapota miatt segítségre szoruló idősek, fogyatékos személyek, tartósan betegek biztonságának erősítése.

**D.) Nappali ellátást nyújtó intézmény**

Feladata: A saját otthonukban élők részére lehetőséget biztosítani a napközbeni tartózkodásra, társas kapcsolatok kialakítására, étkeztetésük, tisztálkodásuk megszervezésére.

A nappali ellátás a szociális és mentális támogatásra szoruló, önmaguk ellátására részben képes időskorúak, fogyatékkal élők napközbeni ellátására szolgál.

**E). Család- és Gyermekjóléti Szolgálat**

**1.1. A Család- és Gyermekjóléti Szolgálat megelőző tevékenységek körében:**

1) Figyelemmel kíséri a lakosság szociális és mentálhigiénés helyzetét, feltárja a nagy számban előforduló, az egyén és család életében jelentkező probléma okait és jelzi azokat az illetékes hatóság vagy szolgáltatást nyújtó szerv felé,

2) Veszélyeztetettséget és krízishelyzetet észlelő és jelző rendszert működtet, ennek keretében elősegíti különösen az egészségügyi szolgáltatók, oktatási intézmények, a gondozási központ, valamint a társadalmi szervezetek, egyházak és magánszemélyek részvételét a megelőzésben.

**1.2. A Család- és Gyermekjóléti szolgálat az egyének és a családok életvezetési képességének megőrzése, valamint az egyén és a család életében jelentkező probléma megszüntetése érdekében:**

1) Tájékoztatást ad a szociális, a családtámogatási és a társadalombiztosítási ellátások formáiról, az ellátáshoz való hozzájutás módjáról;

2) Szociális, életvezetési és mentálhigiénés tanácsadást nyújt;

3) Segítséget nyújt az egyénnek a szociális, gyermekjóléti, gyermekvédelmi ügyek vitelében;

4) Meghallgatja az egyén, a család panaszát és lehetőség szerint intézkedik annak orvoslása érdekében;

5) Családgondozással elősegíti a családban jelentkező krízis, működési zavarok, illetve konfliktusok megoldását;

6) Ellátja az aktív korú rendszeres szociális segélyben részesülők együttműködési kötelezettségéből fakadó feladatokat;

7) Települési támogatási kérelmek véleményezése.

**1.3. A Család- és Gyermekjóléti Szolgálat egyéb feladatai körében:**

1) Elősegíti és ösztönzi a humán jellegű civil kezdeményezéseket;

2) Kezdeményezi a települési önkormányzatnál az önkormányzat kötelező feladatának nem minősülő ellátás, szolgáltatás helyben történő megszervezését, új szociális ellátások bevezetését, illetve egyes szociálisan rászorult csoportok, személyek jogszabály szerinti vagy más speciális ellátását;

3) A Magyar Máltai Szeretetszolgálat Kecskeméti Csoportjával együttműködve segíti a szociálisan rászorult személyek étkezéshez és adományhoz való hozzájutását, részt vesz a hajléktalanok felkutatásában és ellátáshoz segítésében;

4) A családgondozási tevékenységét az egyénre, illetve a családra vonatkozóan elkészített terv alapján, személyes kapcsolat keretében végzi. Munkája során együttműködik az egészségügyi szolgáltatókkal, az oktatási intézményekkel, valamint a társadalmi szervezetekkel, egyházakkal és magánszemélyekkel, összehangolja tevékenységüket a jelzett probléma megoldása érdekében;

5) a közösségfejlesztő programok szervezését, valamint egyéni és csoportos készségfejlesztést;

6) A járásszékhely településen működő családsegítést ellátó szolgáltatónak a család szociális helyzetének átfogó vizsgálata alapján igénybe venni javasolt szociális szolgáltatásokat meghatározó, a szolgáltatást nyújtó szolgáltatóra - a jogosultsági feltételek fennállása esetén - **kötelező szociális diagnózis készítését** azzal, hogy a feladat ellátásába bevonhatja a nem járásszékhely településen működő családsegítést ellátó szolgálatot is;

7) A nagy létszámú intézmények átalakítását követően támogatott lakhatást igénybe vevők után követését biztosító esetmenedzseri feladatokat.

**2.1. A Család- és Gyermekjóléti Szolgálat gyermekek védelmével kapcsolatos feladata:** a gyermek testi, lelki egészségének, családban történő nevelésének elősegítése érdekében:

1) A gyermeki jogokról és a gyermek fejlődését biztosító támogatásokról való tájékoztatás, a támogatáshoz való hozzájutás segítése;

2) A családtervezési, a pszichológiai, a nevelési, az egészségügyi, a mentálhigiénés és káros szenvedélyek megelőzését célzó tanácsadás, vagy az ezekhez való hozzájutás megszervezése;

3) A szociálisan válsághelyzetben lévő várandós anya támogatása, segítése, tanácsokkal való ellátása;

4) Szabadidős programok szervezése;

5) Hivatalos ügyek intézésének segítése.

**2.2. A gyermekjóléti szolgáltatás a gyermek veszélyeztetettségének megelőzése érdekében:**

1) A veszélyeztetettséget észlelő és jelzőrendszer működtetése, a nem állami szervek, valamint magánszemélyek részvételének elősegítése a megfelelő rendszerben;

2) A veszélyeztetettséget előidéző okok feltárása és ezek megoldására javaslat készítése;

3) Intézményekkel, társadalmi szervekkel való együttműködés megszervezése, tevékenységük összehangolása.

**2.3. A gyermekjóléti szolgáltatás feladata a kialakult veszélyeztetettség megszüntetése érdekében:**

1) Családgondozás a családban jelentkező működési zavarok ellensúlyozására;

2) A családi konfliktusok megoldásának elősegítése, különösen a válás a gyermekelhelyezés és a kapcsolattartás esetében;

3) Az egészségügyi és a szociális ellátás, valamint a hatósági beavatkozás kezdeményezése;

4) Javaslat készítése a gyermek családjából történő kiemelésére, a leendő gondozási helyére, vagy annak megváltoztatására, a Központ esetmenedzserének értesítése

**2.4. A gyermekjóléti szolgáltatás feladata a családjából kiemelt gyermek visszahelyezése érdekében:**

1) Családgondozás biztosítása a család gyermeknevelési körülményeinek megteremtéséhez, javításához, a szülő és a gyermek közötti kapcsolat helyreállításához, a Központ esetmenedzserével;

2) Utógondozás segítése a gyermek családjába történő visszailleszkedéshez.

**2.5. A gyermekjóléti szolgálat egyéb tevékenysége körében:**

1) Folyamatosan figyelemmel kíséri a településen élő gyermekek szociális helyzetét, veszélyeztetettségét;

2) Meghallgatja a gyermek panaszát, és annak orvoslása érdekében megteszi a szükséges intézkedést;

3) Amennyiben a településen helyettes szülői hálózat nem működik, akkor segíti annak megszervezését;

4) Segíti a nevelési – oktatási intézmény gyermekvédelmi feladatának ellátását;

5) Felkérésre környezettanulmányt készít;

6) Kezdeményezi a települési önkormányzatnál új ellátások bevezetését;

7) A területi gyermekvédelmi szakszolgálat felkérésének megfelelően vizsgálja és feltárja az örökbe fogadni szándékozók körülményeit.

**2.6 A gyermekjóléti szolgálat az intézményekkel való együttműködés,** valamint tevékenységük összehangolása érdekében szükség szerint, de legalább havi rendszerességgel **esetmegbeszélést tart**. Ezen túlmenően évente legalább egy alkalommal az általa szervezett tanácskozáson áttekinti a település gyermekvédelmi rendszerének működését és javaslatot tesz annak lehetőség szerinti javítására.

**F). Család és Gyermekjóléti Központ**

**3.1.A Család és Gyermekjóléti Központ feladatai a járás településeire tekintettel:**

A gyermek családban nevelkedésének elősegítése, a gyermek veszélyeztetettségének megelőzése érdekében a gyermek igényeinek és szükségleteinek megfelelő önálló egyéni és csoportos speciális szolgáltatásokat, programokat nyújt, amelynek keretében biztosít:

1. kapcsolattartási ügyeletet, ennek keretében közvetítői eljárást;
2. gyermekvédelmi jelzőrendszeri készenléti szolgálatot;
3. jogi tájékoztatásnyújtást és pszichológiai tanácsadást;
4. családkonzultációt, családterápiát, családi döntéshozó konferenciát;
5. a gyermekvédelmi gondoskodás keretébe tartozó hatósági intézkedésekhez kapcsolódó, a gyermekek védelmére irányuló tevékenységet lát el, amelynek keretében;
6. kezdeményezi a gyermek védelembe vételét vagy súlyosabb fokú veszélyeztetettség esetén a gyermek ideiglenes hatályú elhelyezését, nevelésbe vételét;
7. javaslatot készít a veszélyeztetettség mértékének megfelelően a gyermek védelembe vételére, illetve a családi pótlék természetbeni formában történő nyújtására, a gyermek tankötelezettsége teljesítésének előmozdítására, a gyermek családjából történő kiemelésére, a leendő gondozási helyére vagy annak megváltoztatására, valamint a gyermek megelőző pártfogásának mellőzésére, elrendelésére, fenntartására és megszüntetésére;
8. együttműködik a pártfogó felügyelői szolgálattal és a megelőző pártfogó felügyelővel a bűnismétlés megelőzése érdekében, ha a gyámhatóság elrendelte a gyermek megelőző pártfogását;
9. a családjából kiemelt gyermek visszahelyezése érdekében családgondozást végez - az otthont nyújtó ellátást, illetve a területi gyermekvédelmi szakszolgáltatást végző intézménnyel együttműködve - a család gyermeknevelési körülményeinek megteremtéséhez, javításához, a szülő és a gyermek közötti kapcsolat helyreállításához;
10. utógondozást végez - az otthont nyújtó ellátást, illetve a területi gyermekvédelmi szakszolgáltatást végző intézménnyel együttműködve - a gyermek családjába történő visszailleszkedéséhez;
11. védelembe vett gyermek esetében elkészíti a gondozási-nevelési tervet, családgondozást végez, illetve a gyámhatóság megkeresésére a családi pótlék természetbeni formában történő nyújtásához kapcsolódó pénzfelhasználási tervet (a továbbiakban: pénzfelhasználási terv) készít;
12. szakmai támogatást nyújt az ellátási területén működő gyermekjóléti szolgálatok számára, ezen kívül:

* havi rendszerességgel esetmegbeszélést tart a szolgálatok számára és szükség szerint konzultációt biztosít;
* tájékoztatja a szolgálatokat az általa nyújtott szolgáltatásokról, az azt érintő változásokról, illetve a járás területén elérhető más személy, illetve szervezet által nyújtott közvetíthető szolgáltatásokról;
* ha a család és gyermekjóléti központ a család és gyermekjóléti szolgálat feladatkörébe tartozó szolgáltatás szükségességét észleli, bevonhatja, illetve felhívhatja a szolgálatot a szolgáltatás nyújtására;

13) Óvodai és Iskolai szociális munkát végez, melynek célja a gyermek veszélyeztetésének megelőzése érdekében a szociális segítő munka eszközeivel támogatást nyújtani a köznevelési intézménybe járó gyermekek, illetve családjaik, valamint a köznevelési intézmény pedagógusai, illetve szakemberei számára;

14) Szociális diagnózist készít.

**G) Támogató Szolgálat**

A támogató szolgálat célja Tiszakécske mikrotársulás (Tiszakécske, Lakitelek, Szentkirály, Nyárlőrinc) (továbbiakban ellátási terület) életvitelszerűen tartózkodó, fogyatékos személyek lakókörnyezetben történő ellátása, elsősorban a lakáson kívüli közszolgáltatások elérésének segítése, valamint életvitelük önállóságának megőrzése mellett a lakáson belüli speciális segítségnyújtás biztosítása.

**A Támogató Szolgálat feladata:**

A szolgálat feladata a személyes és lakókörnyezeti higiéné biztosítása, háztartási tevékenységekben való segédkezés, lakókörnyezeten kívüli mobilizáció, alapvető ápolási és gondozási feladatok elvégzése, a közszolgáltatásokhoz való akadálymentes hozzájutás segítése és az akadálymentes információáramlás és kommunikáció elősegítése.

A fogyatékosság jellegének megfelelően különösen:

* az alapvető szükségletek kielégítését segítő szolgáltatásokhoz, közszolgáltatásokhoz való hozzájutás biztosítása (speciális személyi szállítás, szállító szolgálat működtetése),
* az általános egészségi állapotnak és a fogyatékosság jellegének megfelelő egészségügyi-szociális ellátásokhoz, valamint a fejlesztő tevékenységhez való hozzájutás személyi és eszközfeltételeinek biztosítása,
* információnyújtás, ügyintézés, tanácsadás, a tanácsadást követően a társadalmi beilleszkedést segítő szolgáltatásokhoz való hozzájutás biztosítása,
* a jelnyelvi tolmácsszolgálat elérhetőségének biztosítása,
* segítségnyújtás a fogyatékos személyek kapcsolatkészségének javításához, családi kapcsolatainak erősítéséhez speciális, önsegítő csoportokban való részvételükhöz,
* egyes szociális alapszolgáltatási részfeladatok biztosítása a fogyatékos személyek speciális szükségleteihez igazodóan,
* segítségnyújtás a fogyatékos emberek társadalmi integrációjának megvalósulásához, valamint a családi, a közösségi, a kulturális, a szabadidős kapcsolatokban való egyenrangú részvételhez szükséges feltételek biztosítása,
* a fogyatékos személy munkavégzését, munkavállalását segítő szolgáltatások elérhetőségének, igénybevételének elősegítése.

# B) Szakosított ellátás

Ha életkoruk, egészségi állapotuk, valamint szociális helyzetük miatt a rászorult egyéneket alapszolgáltatás keretében nem lehet gondozni, akkor számukra állapotuknak megfelelő szakosított ellátást kell biztosítani.

**A.) Ápolást gondozást nyújtó intézmény**

* Az önmaguk ellátására nem vagy csak folyamatos segítséggel képes személyek ellátását szolgáló intézmény. Napi legalább háromszori étkeztetésről szükség szerint ruházattal, illetve textíliával való ellátásáról, valamint lakhatásáról gondoskodik.
* A lakók családi, társadalmi és egymás közötti kapcsolat megtartásának segítése új kapcsolatok kiépítésében közreműködés.
* Egyéni és csoportos foglalkozás szervezése. A lelki egyensúly megtartásához, képességük megőrzésének és fejlesztésének segítése. A nyújtott szolgáltatás mindig igazodik az egyén valós szükségleteihez.

A gondozónak a “hozzátartozó” szerepét kell betöltenie. A mentálhigiénés segítségével biztosítani kell az ellátottak testi-lelki aktivitásának megőrzését

* Az Intézmény feladata a lakók vallásának megfelelő istentiszteletek megszervezése, a vallásgyakorlás megteremtésének lehetősége.
* Az Intézmény biztosítja a beköltöző személy számára az eseti és egyéni gyógyszerszükségletének teljes költségét az alapgyógyszerkészlet erejéig. Az alapgyógyszerkészlet körébe nem tartozó gyógyszereken túlmenően felmerülő költségeket az ellátást igénylő viseli.
* Az intézménybe bekerült ellátott érték és vagyonmegőrzéséről az intézmény vezetője gondoskodik.
* Az intézményben elhunytakkal kapcsolatos teendők ellátását a főnővér szervezi.

Idősek Otthonába a gondozási szükséglettel rendelkező, de rendszeres fekvőbeteg ellátást nem igénylő, önmaga ellátására önerőből nem képes idős személyek kerülhetnek.